**Vakok és Gyengénlátók Közép-Magyarországi Regionális Egyesülete  
37. hírlevél**

## Tartalom

[1. Álláslehetőség](http://freemail.hu/mail/index.fm#1.hir)  
[2. MEGHÍVÓ szakmai fórumunkra](http://freemail.hu/mail/index.fm#2.hir)   
[3. MEGHÍVÓ - kispesti szülőklub](http://freemail.hu/mail/index.fm#3.hir)   
[4. VISAL tréning a Zuglóban élő látássérülteknek](http://freemail.hu/mail/index.fm#4.hir)  
[5. Gyógy-, nyirok- és frissítő masszázs a VGYKE-nél](http://freemail.hu/mail/index.fm#5.hir)  
[6. II. Zuglói Jótékonysági Gasztrofesztivál](http://freemail.hu/mail/index.fm#6.hir)   
[7. Meghívó az újpesti Ady Művelődési Ház gálaestjére](http://freemail.hu/mail/index.fm#7.hir)  
[8. Ha néha még Ön is „régi csibésznek” érzi magát – itt a helye!](http://freemail.hu/mail/index.fm#8.hir)  
[9. Zenés őszi rendezvény Vácott](http://freemail.hu/mail/index.fm#9.hir)   
[10. Születésnapot ünnepelnek Erzsébetvárosban](http://freemail.hu/mail/index.fm#10.hir)   
[11. Krimi nézés helyett jöjjön bűnmegelőzési előadásunkra!](http://freemail.hu/mail/index.fm#11.hir)  
[12. Egészség és ellazulás](http://freemail.hu/mail/index.fm#12.hir)  
[13. Klubmeghívó narrálva](http://freemail.hu/mail/index.fm#13.hir)  
[14. Fellépőket keresünk!](http://freemail.hu/mail/index.fm#14.hir)  
[15. Szeptemberi kóstoló a Bókay-kertben](http://freemail.hu/mail/index.fm#15.hir)  
[16. Sérült Gyermekek Napja](http://freemail.hu/mail/index.fm#16.hir)  
[17. ELTE Inkluzív Sportnap](http://freemail.hu/mail/index.fm#17.hir)  
[18. Megnyílik a Zuglói Civilek Uccája](http://freemail.hu/mail/index.fm#18.hir)   
[19. Ünnepi előadás az Idősek Világnapja alkalmából](http://freemail.hu/mail/index.fm#19.hir)   
[20. A Láthatár bolt ajánlatai](http://freemail.hu/mail/index.fm#20.hir)   
[21. Újra tánctanfolyam a VÁI-ban](http://freemail.hu/mail/index.fm#21.hir)  
[22. Felhívás a BeLin legújabb verziójának nyilvános tesztelésére](http://freemail.hu/mail/index.fm#22.hir)  
[23. Látássérült személyek életminősége Magyarországon](http://freemail.hu/mail/index.fm#23.hir)  
[24. Apró hírek – program morzsák](http://freemail.hu/mail/index.fm#24.hir)

## 1. Álláslehetőség

Tárgy: Hirdetés támogató szolgálathoz személyi segítői állásra   
  
A Vakok és Gyengénlátók Közép-Magyarországi Regionális Egyesülete (VGYKE) Louis Braille Támogató Szolgálata azonnali kezdéssel munkatársat keres az alábbi pozícióba:   
Feltételek: megbízhatóság, empátia, jó írásbeli és szóbeli kommunikáció, pontos precíz munkavégzés.   
Munkakör: személyi segítő   
Iskolai végzettség: minimum szociális, vagy egészségügyi, vagy gyógypedagógiai középfokú végzettség   
Előny: támogató szolgálathoz személyi segítői képesítés megléte, szociális területen hasonló munkakörben tapasztalat   
  
Munkaköri feladatok:   
Személyi segítéssel összefüggő feladatok ellátása (személyi kísérés, gondozás, fogyatékossággal élő személyek segítése), a támogató szolgálatok 2016-os szakmai ajánlásában foglaltak szerint   
Napi munkaidő 6 óra   
Fizetés: közalkalmazotti bértábla szerint, plusz szociális ágazati és kiegészítő bérpótlékok, BKV bérlet és munkaruha juttatás   
Munkavégzés helyszíne: 1146. Budapest, XIV. Hermina u. 57.   
Önéletrajzokat a [info@vgyke.com](javascript:fm.eMailClicked.raise('info@vgyke.com');) címre várjuk.   
Budapest, 2016. 09 12.   
  
Fodor Ágnes   
elnök

## 2. MEGHÍVÓ szakmai fórumunkra

Tisztelt Hölgyem/Uram!   
A Vakok és Gyengénlátók Közép-Magyarországi Regionális Egyesülete számára kiemelten fontos, hogy a látássérült szülőket, és a látássérült gyermeket nevelő családokat segítse, támogassa.   
A VGYKE – „Családi erőforrások” projektjének keretében nagy tisztelettel meghívjuk Önt a korai fejlesztéssel és koragyermekkori intervencióval foglalkozó szakemberek interdiszciplináris szakmai fórumára,   
Dátum: 2016. szeptember 19. 9:00   
Helyszín: Kispest Polgármesteri Hivatal, Házasságkötő kisterem, földszint (1195 Bp. Városház tér 18-20)   
A szakmai fórumunk ingyenes, de előzetes regisztrációhoz kötött.   
  
Regisztráció:   
<http://goo.gl/9Wupr3>   
  
További információk:   
Mészáros Ágnes   
[meszarosagnes@vgyke.com](javascript:fm.eMailClicked.raise('meszarosagnes@vgyke.com');)   
  
Kérjük, ossza meg velünk tudását, tapasztalatait, hogy együtt tudjuk segíteni és támogatni a látássérült szülőket és a látássérült gyermeket nevelő családokat!   
Megjelenésére feltétlenül számítok!   
Budapest, 2016. szeptember   
  
Fodor Ágnes   
elnök   
  
Program:

* 9:00 Regisztráció (kávé, ásványvíz)
* 9:30 Köszöntő   
  Mészáros Ágnes VGYKE alelnök
* 9:40 Bemutatkozik a VGYKE és a „Családi erőforrások” projekt   
  Fodor Ágnes VGYKE elnök és szakértő
* 10.00 Bemutatkozik az Országos Látásvizsgáló Bizottság   
  Spiczmüller Zsuzsa
* 10.20 Szakemberek interdiszciplináris fóruma (Tudásmegosztás, problémák feltérképezése, igények és szükségletek megjelenése, megoldási javaslatok összegyűjtése)   
  Témák:   
  Látássérült gyermeket nevelő szülők a rendszerben, (jelenlegi erőforrások feltérképezése és a téma kibontása)   
  A helyi ellátórendszer a korai fejlesztés és a kora gyermekkori intervenció területén. (jelenlegi helyzete, jogi anomáliák, jogharmonizáció)   
  Elérhető fejlesztések, fejlesztési út az integráció felé, minősége, egyéb Szolgáltatások, szakemberek bekapcsolódásának lehetősége   
  Facilitál: Neumann Károly
* 11.00 Témák és szakterületek összegzése   
  Facilitál: Neumann Károly
* 11.45 Zárszó - Fodor Ágnes VGYKE elnök
* 12.00 Szendvics ebéd közben kötetlen beszélgetés, kapcsolatépítés

## 3. MEGHÍVÓ - kispesti szülőklub

Kedves Kispesti Szülők!   
A Vakok és Gyengénlátók Közép-Magyarországi Regionális Egyesülete számára kiemelten fontos, hogy a látássérült szülőket, és a látássérült gyermeket nevelő családokat segítse, támogassa.   
A VGYKE – „Családi erőforrások” projektjének keretében nagy tisztelettel meghívjuk Önt   
„Oldjuk meg, osszuk meg!” szülő klubunkra,   
Dátum: 2016. szeptember 26. 9:00   
Helyszín: Kispest Szociális Szolgálati Centrum (1193. Bp. Táncsics Mihály u. 7. I. em.)   
A szülőklub ingyenes, de előzetes regisztrációhoz kötött.   
  
Regisztráció:   
<http://goo.gl/3gZvYv>   
További információk:   
Eleki Abigél   
[elekiabigel@vgyke.com](javascript:fm.eMailClicked.raise('elekiabigel@vgyke.com');)   
  
Kérjük, ossza meg velünk tudását, tapasztalatait, hogy együtt tudjuk segíteni és támogatni a látássérült szülőket, valamint a látássérült gyermeket nevelő családokat!   
Megjelenésére feltétlenül számítok!   
Budapest, 2016. szeptember 8.   
  
Fodor Ágnes   
elnök   
  
Program:

* 9:00 Regisztráció (kávé, ásványvíz)
* 9:30 Köszöntő, Eleki Abigél, VGYKE közösség szervezés operatív vezető
* 9:40 Bemutatkozik a VGYKE és a „Családi erőforrások” projekt és az indított blog, Eleki Abigél, VGYKE közösség szervezés operatív vezető   
  Ivanova Daniela, kommunikációs munkatárs
* 10.00 Bemutatkozik az Országos Látásvizsgáló Bizottság, Dobrik-Lupták Sára
* 10.20, Szülői gondolatok, látássérült gyermeket nevelő szülő, Néczin Marianna
* 10.30 „Oldjuk meg, osszuk meg!” szülőklub annak érdekében, hogy a bevált „jó gyakorlatok” tovább éljenek, és ezek a tudások mindenki számára rendelkezésre álljanak.   
  Témák:   
  Milyen fejlesztésre viszi látássérült gyermekét és honnan tudta meg a fejlesztés útját?   
  Hogyan oldják meg? (családi logisztika – hétköznapi teendők, orvos, fejlesztés, óvoda, munka, magánélet, pihenés összehangolása)   
  Hogyan dolgozták fel ezt a traumát? Facilitál: Pál Zsolt
* 12.00 Szendvics ebéd közben kötetlen beszélgetés, kapcsolatépítés

## 4. VISAL tréning a Zuglóban élő látássérülteknek

Időskorú látássérült emberként úgy érzi, egyedül van, elszigetelődött?   
Folyamatosan mások segítségére szorul és úgy érzi, hogy ki van szolgáltatva nekik?   
Szeretne tenni valamit azért, hogy élete megváltozzon, helyzete jobb legyen?   
Vannak hasznos tapasztalatai, amiket szívesen megosztana hasonló sorsú emberekkel vagy elfogadna tőlük tanácsokat, információkat?   
  
Ha bármelyik kérdésre igennel válaszol, akkor a VISAL programot Önnek találták ki!   
  
A VISAL program egy Európai Uniós, nemzetközi partnerségen alapuló együttműködés eredménye. A program célja az időskorú látássérült emberek társadalmi részvételének elősegítése, önérdekérvényesítő képességük fejlesztése. A programban való részvétel tulajdonképpen az önálló életvitelre való képesség visszanyeréséhez vezető út első állomása.   
  
A program keretében olyan csoportot, akár hosszabb távon is együttműködő önsegítő közösséget szervezünk, mely egy képzett segítő szakember támogatásával segítséget kap az időskori látássérülés által eredményezett megváltozott élethelyzethez való alkalmazkodáshoz hasznos információkon, tanácsokon, tippeken keresztül. A program alapja a pozitív életszemlélet kialakítása és megerősítése, az önbizalom fejlesztése és a sorstársi közösség támogató erejének kihasználása révén az elszigeteltség oldása, az időskorú látássérült emberek közösségi, társadalmi részvételének javítása, ezáltal a mindennapok megkönnyítése.   
  
A program keretében a csoport összesen 7 alkalommal, 7 szombat délelőtt találkozik és dolgoz fel minden alkalommal egy-egy témát. A találkozásoknak része lesz egy-egy játékos feladat, az adott téma mentén kialakuló beszélgetés és a témával kapcsolatos saját tapasztalatok megosztása, információátadás is. Témáink között szerepel többek között a résztvevők kapcsolatrendszerének áttekintése és a segítség esetleges forrásainak feltárása, a látássérülteket támogató speciális segédeszközök megismerése és a szolgáltatókkal kapcsolatos tapasztalatok és önérvényesítési technikák megbeszélése is. A program részben klub jellegű, ahol a résztvevőket frissítővel és kellemes hangulattal várjuk.   
  
A csoport tervezett létszáma 6-10 fő.   
  
A programsorozat időpontja: szeptember 24-étől szombat délelőttönként 9:30-12:30 között.   
A találkozások napjai: szeptember 24., október 1., 8., 22., 29., november 5. és 12.   
A program helyszíne a Vakok és Gyengénlátók Közép-Magyarországi Regionális Egyesülete (VGYKE) Cserf-S központja (1146 Budapest, Hermina út 57. földszint)   
A helyszín látássérültek számára akadálymentes!   
  
A programot Németh Orsolya pszichológus, VISAL facilitátor vezeti.   
  
A programra a Zuglóban élő, idős korukban látássérültté vált személyek jelentkezését várjuk!   
  
Jelentkezni a VGYKE ügyfélszolgálatán lehet az alábbi elérhetőségeken:   
Telefon: +36-1/384-5541   
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)   
  
A jelentkezéskor az alábbi adatokat kérjük megadni:   
név, életkor, telefonszám, esetleg - ha van - E-mail cím.   
  
Jelentkezési határidő: 2016. szeptember 23. péntek.   
  
Várjuk szeretettel egy jó hangulatú, nyitott, bizalomteli légkörű közösség kialakítására!   
  
A program megvalósítását Budapest Zugló Önkormányzata támogatja!

## 5. Gyógy-, nyirok- és frissítő masszázs a VGYKE-nél

Próbálja ki ön is a masszázs jótékony hatását!   
A Vakok és Gyengénlátók Közép-Magyarországi Regionális Egyesületének látássérült, profi gyógymasszőr munkatársai négy helyen fogadják gyógyulni vágyó vendégeiket:

* Zuglói Egészségügyi Szolgálat Szakorvosi Rendelő (1146 Budapest, Hermina út 7. alagsor 17.)
* Uzsoki Kórház (1145 Budapest, Róna utca 192. ”C” épület, I. emelet)
* Terézvárosi Egészségügyi Szolgálat (1074 Budapest, Csengery út 25. IV. emelet, 410.)
* Szent Margit Rendelőintézet, Csobánka téri Szakrendelő (1038 Budapest, Csobánka tér 6. fsz. 43.)

Időpont egyeztetés minden hétköznap 8:00-tól 18:00-ig a +36(70)773-39-88-as, vagy a +36(1)445-40-36-os telefonszámon.   
  
Egyesületünk gyógymasszőre nagy szakértelemmel egy és másfél órás nyirokmasszázst vállal.   
Érdeklődni, bejelentkezni a fenti telefonszámokon lehet.

## 6. II. Zuglói Jótékonysági Gasztrofesztivál

2016.09.17. Helyszín: Mogyoródi úti Sportpálya   
10:00 - 16:00 Főzőverseny   
Házigazdák: Nádas György színész-humorista és Buday Péter sztárséf.   
A kóstolójegyek teljes bevételével a Bethesda Gyermekkórház Alapítványát támogatjuk.

* 10:00 Megnyitó
* 10:15 Óriásbábos meseszínház
* 11:30 Napraforgó együttes
* 14:00 Csurgó zenekar
* 15:45 Szent István Király Zeneiskola ütősegyüttese - Mericske Zoltán vezetésével
* 18:15 Szikora Róbert és az R-Go koncertje - műsorvezető: Hepi Endre

Egész napos programok: légvár, arcfestés, csillámtetoválás, karikatúra, bolondos hajfestés, kézműves foglalkozás   
A műsorváltoztatás jogát fenntartjuk.   
A belépés ingyenes!   
  
A Zuglói közösség lámpásai is ott lesznek az eseményen, standot állítanak, részt vesznek a főzőversenyen is. Látogasson el hozzánk!   
Mindenkit sok szeretettel várunk!   
<https://www.facebook.com/events/525164011010367/>   
<http://zugsport.hu/?p=1358>

## 7. Meghívó az újpesti Ady Művelődési Ház gálaestjére

Örömmel értesítünk mindenkit, hogy 2016. szeptember 23. (péntek) 18 órakor kezdődő magyar filmzenei gála lesz, kis zenekarral, több fellépővel. Mivel technikai okok miatt a narrációs eszközöket kölcsönözni kell, a jelentkezéseket 2016 szeptember 17-ig. kérjük az alábbi elérhetőségekre:   
Tel: 06-30/498-9033   
Email: [lampas.ujpest@gmail.com](javascript:fm.eMailClicked.raise('lampas.ujpest@gmail.com');)   
Szeretettel várjuk az érdeklődőket.   
Jó szórakozást kívánunk.   
Újpest Lámpásai: Kulman Tiborné, és  Széles Attiláné.

## 8. Ha néha még Ön is „régi csibésznek” érzi magát – itt a helye!

Telephelyünket lassan 7 éve Budaörsön a Patkó utca 7. szám alatt béreljük, többször átalakítottuk, munkatársaink és masszázs vendégeink igényeihez igazítottuk. Itt működik védett műhelyként gyógymasszázs stúdiónk is - a segítettből segítővé válás elismerésre méltó, élő példájaként.   
Ezt a helyet azonban a tulajdonos eladni kényszerül és tavaly felkínálta számunkra az ingatlan megvásárlásának előjogát. Tevékenységünk folytatásához elengedhetetlen a stabil infrastrukturális háttér, ezért szerződést kötöttünk az adásvételre.   
Célunk eléréséhez Zorán és a Budapest Bár Zenekar után idén ismét egy nagynevű támogató segít minket közelebb kerülni.   
A zenekar egyike azon ikonikus előadóknak, akiket nem kell bemutatni, elég, ha csak néhány daluk refrénjét említjük, és mindenki tudja folytatni:   
„Régi csibészek, nem ismernek engem meg…” - „Élt egy gyöngyhajú lány…” - „Ó, Trombitás Frédi…”   
Igen, 2016. október 15-én szombaton az Omega  együttes ad jótékony célú koncertet   
19 órától a Budaörs Városi Sportcsarnokban.   
Kóbor János külön kérésére látássérültek számára a belépés ingyenes lesz, lévén, hogy a koncert apropója a Fehér Bot, a látássérültek világnapja.   
FONTOS: az ingyenes belépéshez előzetesen regisztrálni szükséges a [bulake@bulake.hu](javascript:fm.eMailClicked.raise('bulake@bulake.hu');) címen a látássérült vendég(ek) nevével, egyesületének nevével és a vele érkező kísérők számával. A kísérők számára az elővételes áron (3.990,-Ft) biztosítjuk a jegyet. Nem kell a jegyekért külön eljönni, belépéskor a név visszakeresése után lehet majd fizetni illetve bemenni.   
Várunk mindenkit szeretettel,   
Nyikes Fatime   
Elnök   
Buda-környéki Látássérültek közhasznú Egyesülete

## 9. Zenés őszi rendezvény Vácott

MEGHÍVÓ

A DUNAKANYARI LÁTÁSSÉRÜLTEK EGYESÜLETE NEVÉBEN SZERETETTEL MEGHÍVLAK a szeptember 17-én, szombaton 14 órától tartandó ŐSZI ZENÉS RENDEZVÉNYRE, a Madách Imre Művelődési Központ 8-as termébe!   
  
PROGRAM:   
  
I. Kérésetekre ismét meghívtuk Fehér Lilit, aki zongorán kíséri dalait   
  
II. Zenés délután Csóka Lacival   
  
III. Tombola   
  
A résztvevőket szendviccsel és üdítővel vendégeljük meg.   
Kérem, ha kíséretre van szükségetek, mielőbb jelezzétek telefonon!   
  
Mindenkit sok szeretettel várunk!   
  
2016. szeptember 1.   
  
Üdvözlettel:   
Okos Levente, elnök   
+36 70 773 4078

## 10. Születésnapot ünnepelnek Erzsébetvárosban

Kedves Klubtagunk!   
Egy éve, hogy összejövünk klubjainkon. Ezért egy vidám, ünnepi klubra hívunk kísérőiddel együtt.   
Többek között kvízjátékkal készülünk a kerület érdekességeiről és visszatekintünk eddigi együttléteinkre. Meghívtuk kollégánkat Domoszlai Janit, aki muzsikál nekünk és kíváncsiak vagyunk nyári élményeidre is. Meglepetést is tartogatunk számodra!   
  
Időpont: 2016. szeptember 20. (kedd) 15 órától 17 óráig.   
Helyszín: K11 Művészeti és Kulturális Központ, (1075. Király u. 11.)   
  
Jelentkezésedet és amennyiben a helyszínre jutásban segíthetünk elérhetőségeink valamelyikén várjuk:   
[lampas.erzsebetvaros@gmail.com](javascript:fm.eMailClicked.raise('lampas.erzsebetvaros@gmail.com');)   
+36-70 387-5266   
Szeretettel és jókedvvel várunk: Doktor Kata, Hulé Kati

## 11. Krimi nézés helyett jöjjön bűnmegelőzési előadásunkra!

Kedves Klubtagok!   
  
A következő klubnapunkat szeptember 28.-án, a hónap utolsó szerdáján 15 órakor tartjuk a szokott helyen, a Kondor Béla Művelődési Központban. (Kondor Béla Sétány 8.)   
Elsőként bemutatkozik Juhos Róbert, mint új közösségi lámpás.   
A találkozás következő felében egy rövid kvízjátékot fogunk játszani.   
A délután főszereplője Keviczky Csilla rendőrhadnagy bűnmegelőzési előadása lesz az új trükkös bűncselekményekről. Arra az esetre is kapunk eligazítást, ha megtörtént a baj! Fontos ismerni az áldozatvédelmi szabályokat, lehetőségeket. Segítséget kapunk ezekhez az információkhoz is hozzájutni az előadás alkalmával.   
Szeretettel várunk, családostul, barátostul, gyerekestül.   
  
Adategyeztetés céljából kérlek, küldd vagy írd meg légy szíves a telefonszámodat, email címedet. A már beérkezetteket köszönöm! A Facebookon a 18. kerületi lámpások néven tudsz megtalálni.   
Üdvözlettel:   
Kiss Julia és Juhos Róbert   
VGYKE XVIII. kerületi közösségi civilszervezők   
Mobil:+36 30 4989094 Email: [lampas.bp18@gmail.com](javascript:fm.eMailClicked.raise('lampas.bp18@gmail.com');)

## 12. Egészség és ellazulás

Kedves klubtagok és érdeklődők!   
  
Sok szeretettel meghívunk benneteket a Kispesti Közösség Lámpásai nevében a következő klubnapra melynek a helyszíne: XIX., Táncsics M. u. 7. I. em. (Családsegítő Központ)   
Időpont: 2016. Szeptember 29. csütörtök 15 óra   
  
Szeptemberi klubnapunk az egészség és ellazulás jegyében telik.   
Krayné Faragó Zsuzsanna a hangtálak csodálatos világába kalauzol bennünket.   
Págány Noémi a masszázzsal és a szervezetre gyakorolt jótékony hatásával ismertet meg.   
Ha szeptember, akkor szüret. Ha szüret, akkor szüreti kvíz…   
És aki mindezekről tudósit: Ruzsa Viktor a Civil Rádiótól.   
Szeretettel várunk most is mindenkit!   
Részvételi szándékotokat kérjük, feltétlenül jelezzétek!   
  
Bernát Zsuzsanna és Puchnyák István   
(Közösségi civil szervezők)   
Elérhetőségeink:   
Telefon: Bernát Zsuzsanna 06/30/498-9127   
Puchnyák István 06/70/984-8868   
E-mail: [lampas.kispest@gmail.com](javascript:fm.eMailClicked.raise('lampas.kispest@gmail.com');)

## 13. Klubmeghívó narrálva

A XIII-XIV. kerület Lámpásainak rendhagyó időpontban, a mai napon megtartott klub-délutánján kolléganőnk, Adrienn lebilincselő élménybeszámolóját hallgathatja meg a nagyérdemű. Adrienn teljesítménytúrázik és egy ízben megmászta a Mont Blanc-t is, ami az Alpok és egyben Nyugat-Európa legmagasabb csúcsa (közel 5000 méter).   
A túrán készült fotókhoz a klub keretében narrációt is biztosítunk. Kedvcsináló gyanánt, íme az egyik.   
  
Csúcstámadás   
  
Hóval borított hegygerinc tárul a szemünk elé, a csúcs közelében 3 mászó törekszik egyre följebb. A hegytetőt a téli, hűvösen mélykék égbolt előtt szikrázó fénybe borítja a Nap, mely ezúttal nem hét, hanem hat ágra süt, csóvái konkrétan megszámlálhatók a művészi igénnyel megörökített pillanatképben.   
(Gyengénlátó olvasóink a hírlevél csatolt anyagában a képet magát is megtalálják.)   
Minden érdeklődőt szeretettel várunk ma 15 és 17 óra között a VGYKE Cserf-s Központban (1146 Bp., Hermina út 57.)!

## 14. Fellépőket keresünk!

November 10-én délutánra szervezzük az érzékszervi fogyatékosok kulturális gálaműsorát.   
Ehhez keresünk olyan embereket, akik szívesen megmutatnák a színpadi produkciójukat nagyobb közönség előtt.   
A rendezvény a Bikás parknál, a Budapesti Művelődési Központban lesz, november 10-én 17 és 19 óra között.   
A jelentkezéshez a <http://goo.gl/0P4se7> címen elérhető űrlapot kell kitölteni.   
Részletekről a [lampas.ujbuda@gmail.com](javascript:fm.eMailClicked.raise('lampas.ujbuda@gmail.com');) címen lehet érdeklődni.   
Lenkainé Vajda Viktória és Neumann Károly

## 15. Szeptemberi kóstoló a Bókay-kertben

2016.09.09.   
A XVIII. kerület legnagyobb gasztronómiai-kulturális rendezvényét, a Szeptemberi Kóstolót szeptember 9-től 11-ig rendezték meg a Bókay-kertben.   
A finom ételek mellett jófajta magyar bor, kézműves sör, pálinka, meg persze rendkívül gazdag kulturális kínálat várta a látogatókat. Az idei rendezvény vezérfonala a vadászat, a vadételek kedvelői sok finom étel közül válogathattak.   
Erről az eseményről a Kispesti és a XVIII. kerületi Lámpás Klubok sem maradhattak le.   
Körbe sétáltunk a sátrak között, ettünk, ittunk, a színpadon a Jansi&Távoli Rockonok játszott. Az ismert számokat együtt énekeltük, majd kerestünk egy nyugalmasabb helyet, ahol letelepedtünk. Az asztal körül vidám beszélgetés folyt, fagyiztunk, és közben a klasszikus rock hangjai is odaszűrődtek, mert éppen a Gesarol zenélt.   
Kellemes környezetben, jó levegőn búcsúztattuk a nyarat, de a lényeg, hogy ismét együtt voltunk.   
  
Kispest Lámpásai: Bernát Zsuzsanna és Puchnyák István és   
Kiss Julia és Juhos Róbert XVIII.-kerületi közösségi civilszervezők

## 16. Sérült Gyermekek Napja

Az Értelmi Fogyatékossággal Élők és Segítőik Országos Érdekvédelmi Szövetsége (ÉFOÉSZ) idén 25. alkalommal rendezi meg a Sérült Gyermekek Napját, amelynek helyszíne a Fővárosi Állat- és Növénykert.   
Ez az év igazán különleges számunkra, hiszen duplán jubilálunk: Szövetségünk 35 éves lesz, rendezvényünk pedig 25! A tavalyi évben több, mint hétezren látogattak ki hozzánk, igazi ünnepség ez, hiszen nemcsak a helyszíni belépés ingyenes, hanem egész napos koncertek, programok is várják az érintett családokat, intézményeket.   
  
Program:

* 10.30 – Ünnepélyes megnyitó
* 11.00 – 12.00 – Alma Együttes
* 12.00 – 12.30 – Krizbai Teca
* 12.30 – 13.00 – Krisz Rudi
* 13.00 – 13.30 – Peller Károly
* 13.30 – 14.00 – Kovácsovics Fruzsina
* 14.00-14.30 – BLR
* 14.30 – 15.15 – Kvízjáték!

Standok:

* Regisztrációs sátor
* Ajándék sátor
* Kézműves sátor
* Egészségügyi sátor
* Arcfestés

A rendezvényre a belépés ingyenes a sérült gyermeket nevelő családoknak, illetve az intézményekből, speciális iskolákból érkező gyerekek, fiatalok és kísérőik számára.   
Az Állatkertbe 9.00-tól lehet érkezni és a megszokott zárási időpontig, 17.00-ig lehet bent maradni.   
Forrás: <http://efoesz.hu/efoesz/unnepelj-velunk-a-25-serult-gyermekek-napjan-program/>

## 17. ELTE Inkluzív Sportnap

Egy rendkívül izgalmas rendezvényre invitáljuk Önöket!   
  
2016. Szeptember 20.   
Tüskecsarnok – 1117 Budapest, Magyar Tudósok körútja 7.   
ELTE, BEAC-1898, Nemzeti Sportközpontok   
<http://tuskecsarnok.hu/>   
  
Parasport? Próbáljuk ki együtt!   
Kerekesszékes kosár / Judo / Falmászás / Ülőröplabda / Csörgőlabda / Boccia / Showdown / Virtuális sport / Tandem / Táncbemutató / Dumaszínház   
A sport mindenkié!   
Az egyetemi sport nemzetközi napja alkalmából várunk minden egyetemi hallgatót és dolgozót!   
Facebook – ELTE Inkluzív Sportnap 2016   
Rendező:   
  
ELTE Szolgáltató Központ Fogy  
atékosügyi Központ és ELTE Sportiroda   
  
Az esemény meghívója és a részletes program a csatolmányban található. A sportágak kezdési időpontja és helyszíne is fel van tüntetve.   
Jó sportolást!

## 18. Megnyílik a Zuglói Civilek Uccája

MEGHÍVÓ   
  
Tisztelt Hölgyem / Uram!   
Szeretettel várjuk a 2016. szeptember 24-én 13.00 és 18.00 között a Zuglói Civil Házban (1144 Budapest, Csertő park 12) és közvetlen környezetében tartandó   
„CIVILEK UCCÁJA” rendezvényünkre.   
Tisztelettel:   
Sokacz Anikó   
civil és nemzetiségi tanácsnok   
  
A VGYKE XIV. kerületi Lámpásai is részt vesznek a rendezvényen, látogassanak el standjukhoz, tudjanak meg többet munkájukról, programjaikról.   
Mindenkit szeretettel várunk!   
A Civilek utcája – jó hangulatú, zenés ismerkedés civil szervezetekkel. Bemutatkoznak Zugló civil szervezetei, tevékenységük, céljaik és aktivitásuk a téma. Miben segíthetnek nekem? Hogyan kapcsolódhatok be a működésükbe?   
Műsor:   
Juhász Melinda és Dóka Attila, Álmos Vezér Gimnázium és Általános Iskola növendékei,   
Tamburica Együttes a Horvát Általános iskola és Gimnázium növendékei   
4Tunes együttes   
Utca-szak: Varázstükör   
Páva János és népszerű művészbarátai fergeteges nótaműsora, és még sokan mások.   
Fővédnök: Tóth Csaba, Zugló országgyűlési képviselője   
Védnök: Sokacz Anikó civil és nemzetiségei tanácsnok   
Díszvendég: Karácsony Gergely polgármester

## 19. Ünnepi előadás az Idősek Világnapja alkalmából

Kedves Zuglói nyugdíjasok!   
Ezúton nyújtjuk át Önöknek Karácsony Gergely Polgármester Úr és a Zuglói Polgármesteri Hivatal meghívóját is, amely az idősek világnapja alkalmából szervezett ünnepi előadásra, színházi bemutatóra szól. Azon szervezetek, akik a Civilek utcája rendezvényen kitelepülnek, meghívást és tiszteletjegyeket kapnak a előadásra. Ha szeretne részt venni az előadáson, kérjük jelezze szándékát a zuglói lámpásoknak a [lampas.zuglo@gmail.com](javascript:fm.eMailClicked.raise('lampas.zuglo@gmail.com');) e-mail címen, esetleg a már jól ismert +3670-984-50-71-es telefonszámon, vagy az Ügyfélszolgálat +3670/387-5267-es elérhetőségén.   
  
KEDVES ZUGLÓI NYUGDÍJASOK!   
Az Idősek Világnapja alkalmából sok szeretettel meghívjuk Önöket ünnepi előadásunkra 2016. október 4.-én 11 órától a STEFÁNIA PALOTÁBA.   
  
ANDREW BERGMAN:   
TÁRSASJÁTÉK NEW YORKBAN - vígjáték 2 részben   
Szereposztás:

* Sophie: Esztergályos Cecília
* Maurice: Koncz Gábor
* Barbara: Farkasházi Réka
* David: Incze József
* Trudy: Valler Gabriella
* Martin: Éless Béla

Rendező: KONCZ GÁBOR   
  
Egy New York-i műkereskedő házaspár gondtalanul éli életét egy pazarul berendezett lakásban. Egyik nap váratlanul beállít a feleség nővére és annak férje, azzal a szándékkal, hogy mivel ők elutaznak Buffalóba, erkölcstelen életmódot folytató lányuk ügyeinek elrendezésére... addig is édesanyjukat itt hagyják náluk. A kedves, szókimondó, idős hölgy megjelenése rengeteg komikus helyzetet teremt a műkereskedő házaspár életében, s egy szép napon, - amikor beállít a világhírű festőművész, - ez csak fokozódik...

## 20. A Láthatár bolt ajánlatai

Kedves Vásárlóink!   
  
Az igényekhez igazodva megváltoztattuk a Láthatár bolt nyitva tartási rendjét!   
Hétfőn és Pénteken: 8 órától 16 óráig   
Kedden,Szerdán és Csütörtökön: 9 órától 17 óráig várunk mindenkit szeretettel!   
  
A VGYKE elnöksége úgy határozott, hogy a VGYKE tagok részére a Láthatárboltban folyamatosan 10% vásárlási kedvezményt biztosít a nagyítók és a beszélő eszközök körére.   
A kedvezmény igénybe vételéhez szükséges a VGYKE tagságot igazoló fényképes igazolvány, érvényes 2016. évre befizetett tagdíjjal.   
Heti rendszerességgel megjelenő hírlevelünk mindig az aktuális hónapra szól! Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10-ig tartunk meg.   
Szeptemberi vásárlóink között egy A/4-es lapnagyítót sorsolunk ki.   
  
Segédeszköz boltunk kiemelt ajánlatai:

* Nagy gombos, könnyen kezelhető vezetékes telefon: 12500Ft
* Magyarul beszélő vérnyomásmérő (SANITAS): 7700Ft
* Magyarul beszélő vércukormérő: 11500Ft
* 50 darabos Dcont tesztcsík:3200Ft
* Revolution típusú fehér bot: 10500 Ft
* 125 cm alumínium típusú fehér bot: 5500 Ft
* Braille tábla+pontozó 27 soros műanyag: 3200 Ft
* Braille tábla+pontozó 4 soros műanyag: 1700 Ft
* Magyarul beszélő hangoskönyv, rádió, MP3 lejátszó: 76900 Ft
* Angolul beszélő kulcstartós óra: 4500 Ft
* Angolul beszélő karóra: 9500 Ft
* Braille karóra: 12500Ft
* Angolul beszélő asztali óra,hőmérővel: 4950Ft
* 12X erősségű (38mm lencse átmérő) nagyító Led világítással és elemlámpa funkcióval: 4900Ft
* Okos telefonra szerelhető nagyító 60x: 4300 Ft
* 30X erősségű (21mm lencse átmérő) ékszerész nagyító: 1800 Ft
* Három lencsés 5X erősségű nagyító: 3800 Ft
* Két lencsés (30x,60x) nagyító: 2200 Ft
* TV néző szemüveg(Binokuláris): 7500Ft
* Gyógyszeradagoló doboz heti: 1200 Ft
* Tablettavágó+ tároló: 750 Ft

Elérhetőségeink és a bolt nyitva tartása:   
Cím: 1146 Budapest, Hermina út 57.   
Nyitva tartás:Hétfőn és Pénteken:8 órától 16 óráig, Kedden, Szerdán és Csütörtökön: 9 órától 17 óráig   
Telefon: (1) 384-55-41 4-es menüpont   
Mobil: 06 70 383 3611   
E-mail: [lathatar@vgyke.com](javascript:fm.eMailClicked.raise('lathatar@vgyke.com');)   
weboldalunk: <http://www.vgyke.com/lathatarbolt>   
közösségi oldalunk:   
<https://www.facebook.com/lathatarbolt>   
  
Katona Zsuzsanna   
boltvezető

## 21. Újra tánctanfolyam a VÁI-ban

Szeptember 20-ától ismételten várunk mindenkit szeretettel ingyenes tánctanfolyamainkra a Vakok Állami Intézetében a Fórumház Egyesület szervezésében keddenként 19:00-tól 20 óráig a kultúrban. Tánctudás nem szükséges, kezdők is jöhetnek! Várunk párokat és egyéneket is, életkortól függetlenül!   
Jöhetnek vakok, gyengénlátók, de akár látók is. Társastánc óráinkat immár 2008 óta tartjuk itt. Gyertek!   
  
Érdeklődni a:   
[forumhaz@gmail.com](javascript:fm.eMailClicked.raise('forumhaz@gmail.com');),   
630-682-44-57 elérhetőségeken lehet.   
  
Üdvözlettel:   
Seres András és a Fórumház lelkes csapata

## 22. Felhívás a BeLin legújabb verziójának nyilvános tesztelésére

Örömmel értesítünk mindenkit, aki szereti, és rendszeresen használja az „Informatika a látássérültekért” Alapítvány által fejlesztett Beszélő Linuxot, hogy hamarosan megjelenik a BeLin legújabb, 5.0 verziója.   
Az alapítvány közel egy éve dolgozik azon, hogy a korábbi verzióhoz képest még több hasznos újdonsággal és kényelmi funkcióval lássa el a BeLin-t.   
Idén először a hagyományos GNOME asztali környezetre épülő változat mellett egy másik BeLin változat is kibocsátásra került, mely alapértelmezetten a MATE asztali környezetet használja. A MATE asztali környezetre épülő változattal azon BeLin felhasználók igényeinek igyekszünk megfelelni, akik szerették a BeLin 3.0 és az azelőtti BeLin kiadásokban használt GNOME verziók felhasználói felületét, illetve akik viszonylag kis teljesítményű számítógéppel rendelkeznek. (Pl. 2 GB, vagy annál kevesebb memória áll rendelkezésükre.)   
Mielőtt elvégeznénk a BeLin 5.0 verzióján az utolsó „simításokat", természetesen kíváncsiak vagyunk az Önök véleményére is. Kérjük, töltsék le weboldalunkról a BeLin 5.0 megfelelő tesztverzióját, teszteljék, tegyék próbára minden feladatnál, és osszák meg velünk véleményüket, tapasztalataikat a [helpdesk@infoalap.hu](javascript:fm.eMailClicked.raise('helpdesk@infoalap.hu');) email címen.   
Előre is köszönjük a segítségüket, hálásak vagyunk minden apró észrevételért, javaslatért. A BeLin 5.0, amelybe már beleépítjük az Önök által javasolt változtatásokat is, várhatóan októberben kerül nyilvános kiadásra.   
„Informatika a látássérültekért" Alapítvány   
2016-09-13,   
  
Forrás:   
<http://infoalap.hu/hirek/?hir_reszlet=693>

## 23. Látássérült személyek életminősége Magyarországon

Tisztelt Hölgyem/Uram!   
Csuti Szilvia vagyok, az Eötvös Loránd Tudományegyetem Bárczi Gusztáv Gyógypedagógiai Kar látássérültek pedagógiája szakos hallgatója. Abban a reményben írok, hogy segítséget tudna/­tudnak nyújtani a szakdolgozatom elkészítésében, melynek témája: Látássérült személyek életminősége Magyarországon.   
A dolgozat interjúkra fog épülni, melyhez olyan látássérült személyeket keresek, akik születéskor vagy nagyon korai életkorban vesztették el látásukat. Az interjú a társas kapcsolatokra és a mindennapi élet kihívásaira fog fókuszálni. A szakdolgozathoz körülbelül 15-18 embert keresek, életkori megkötés csak annyi, hogy felnőttek legyenek, de felső korhatár nincs. Kérem, ha ismer olyan embert, aki ezen feltételeknek megfelel, és beleegyezne az interjú elkészítésébe, segítsen a kapcsolatfelvételben. Az interjú kérdéseit igény szerint át tudom küldeni egy dokumentumban. Az interjúk teljesen anonim módon zajlanak, harmadik félnek semmilyen személyes adatot nem szolgáltatok ki.   
Várom mielőbbi válaszát a [csuti.szilvia@gmail.com](javascript:fm.eMailClicked.raise('csuti.szilvia@gmail.com');) e-mailcímen   
előre is nagyon köszönöm!   
Tisztelettel,   
Csuti Szilvia hallgató

## 24. Apró hírek – program morzsák

## Tartalom

[a. Koncertajánló a Nádor Teremben](http://freemail.hu/mail/index.fm#a.hir)  
[b. Kulturális Örökség Napjai 2016](http://freemail.hu/mail/index.fm#b.hir)  
[c. Színházak Éjszakája: akadályok nélkül!](http://freemail.hu/mail/index.fm#c.hir)  
[d. Óbudai Piknik - IX. Civil és Nemzetiségi Nap](http://freemail.hu/mail/index.fm#d.hir)  
[e. Hétköznapi Angyalok Kerestetnek](http://freemail.hu/mail/index.fm#e.hir)

## a. Koncertajánló a Nádor Teremben

Felhívjuk figyelmüket, hogy a Nádor Terem valamennyi hangversenye ingyenes a látássérültek számára, csak a kísérőnek kell jegyet váltani.   
  
2016. szeptember 16. péntek 19:00   
Márkus Norbert és a GDQ   
Előadók:

* Márkus Norbert - zongora
* Gál Domonkos - gitár
* Djordje Radisavljevic (SRB) - tenorszaxofon
* Erik Aal (NL) - nagybőgő
* Bagó István - dob

Műsor: műsoron számos saját szerzemény, valamint néhány jazz standard, hard bop és modern feldolgozás szerepel.   
A BELÉPÉS DÍJTALAN!   
  
2016. szeptember 17. szombat 19:00 Jegyár: 900, 1800 Ft   
Baráth Bálint (zongora ), Palotás Gábor (marimba)   
Klasszikusok és az előadók saját művei.   
Közreműködő(k):

* Baráth Bálint - előadó
* Palotás Gábor – előadó

2016. szeptember 21. szerda 19:30 jegyár: 1000, 2000 Ft   
Ensemble Artemisia, Baráth Emőke (szoprán ), Pier Luigi Fabretti (oboa)   
Közreműködik Katona Márta zenetörténész.   
Artemisia és Lukrécia, női sorsok végzetek - műsoron Händel, Monteclair, Tartini művei .   
Közreműködő(k):

* Ensemble Artemisia - előadó
* Baráth Emőke - előadó
* Pier Luigi Fabretti – előadó

2016. szeptember 23. péntek 19:00 jegyár: 900, 1800 Ft   
"A legbüszkébb apa" - a Harmonia Caelestis Barokk Zenekar   
J. S. Bach és fiainak kamarazenéje   
J. Ph. Kirnberger: G-dúr fuvolaszonáta   
C. Ph. E. Bach: e-moll fuvolaszonáta, Wq. 124, H   
W. Fr. Bach: D-dúr trió 2 fuvolára és basso continuora, F. 48   
J. Ch. Bach: F-dúr szonáta 4 kézre, op. 18, No. 6   
J. S. Bach: G-dúr triószonáta, BWV 1039   
Közreműködő(k):   
Harmonia Caelestis Barokk Zenekar – előadó   
  
2016. szeptember 24. szombat 19:00 jegyár: 900, 1200 Ft   
Soós Eliza (klarinét), Taraszova Krisztina (zongora)   
Rahmanyinov: Vocalise   
Poulenc: Szonáta klarinétra és zongorára   
Debussy: Fények a vízen   
Francaix: Thema con variazioni   
Debussy: Kertek esőben   
Horowitz: Sonatina for Anna   
Közreműködő(k):   
Taraszova Krisztina – előadó   
Forrás:   
<http://www.port.hu/nador_terem/pls/w/organization.organization_page?i_organization_id=8569&i_area_id=4>

## b. Kulturális Örökség Napjai 2016

2016. szeptember 17 - 18.   
A Kulturális Örökség Napjai alkalmából több száz olyan épület nyitja meg kapuit az érdeklődők előtt, amely máskor nem, részlegesen, időlegesen vagy csak a társadalom egyes rétegei számára látogatható. A folyamatosan nyitva tartók pedig ezen a két napon gyakran olyan helyekre is bevezetik a látogatót, melyek egyébként zárva vannak a nagyközönség előtt.   
A rendkívül gazdag programkínálat megismeréséhez látogasson el a rendezvény honlapjára, a <http://oroksegnapok.hu/> internetes oldalra.   
  
Az alábbi helyszínek látogathatók:   
<http://www.oroksegnapok.hu/helyszinek>   
  
Egy érdekes ajánlat a sok közül: A grófi magánpalotától a közkönyvtárig   
Ingyenes könyvtárbemutató séták a Központi Könyvtárban.   
2016. szeptember 17. (szombat) 10–15 óra   
A vezetett séták 10 és 15 óra között indulnak minden egész órakor a Központi Könyvtár aulájából. Regisztrálni a 411-5019-es telefonszámon vagy a [csoportvezetes@fszek.hu](javascript:fm.eMailClicked.raise('csoportvezetes@fszek.hu');) címen lehet szeptember 15-én 24.00 óráig. A jelentkezés a regisztráció visszaigazolásával válik érvényessé. Maximális csoportlétszám 25 fő.   
Vezetett sétákon mutatjuk be a Fővárosi Szabó Ervin Könyvtár Központi Könyvtárának helyet adó Wenckheim-palotát, a pesti „mágnásfertály” egyik legszebb épületét. Az eredetileg főúri magánrezidenciaként szolgáló neobarokk műemlék több mint 80 éve ad otthont a főváros könyvtárának. Az 1998–2001 között történt felújítás után régi fényében tündöklő könyvtárpalotához két szomszédos épületet is hozzákapcsoltak, így a Központi Könyvtár alapterülete a sokszorosára nőtt. Az Europa Nostra-díjas, építészeti nívódíjas épületegyüttes a historizmus és a kortárs építészet összhangjának különleges példája.   
Egyórás, ingyenes csoportvezetéseinken a Zenei Gyűjteményt befogadó, szomszédos Pálffy-palotát is bemutatjuk, amely Ybl Miklós egyik kevésbé ismert, szép alkotása.   
<http://www.fszek.hu/konyvtaraink/kozponti_konyvtar/rendezvenyek/?article_hid=33398>   
<http://www.programturizmus.hu/ajanlat-kulturalis-orokseg-napjai.html>

## c. Színházak Éjszakája: akadályok nélkül!

Az idei Színházak Éjszakája a felhőtlen szórakozáson túl ezúttal egy izgalmas újdonsággal is bővül: a programok jelentős része az AKKU Egyesület támogatása mellett látás- és hallássérült érdeklődők számára akadálymentes formában is elérhető lesz. Ráadásul az új, egyenlő esélyű hozzáférést biztosító szolgáltatások a látó és halló nézők számára is kiváló szórakozást nyújthatnak!   
A Színházak Éjszakája összes rendezvényére jogosító karszalag az érintettek, valamint egy fő kísérőjük számára is 1000 Ft-ért igényelhető a [szinhazakejszakaja@akkuegyesulet.hu](javascript:fm.eMailClicked.raise('szinhazakejszakaja@akkuegyesulet.hu');) címen.   
A kedvezmény igénybevétele regisztrációhoz kötött, melyet nálunk tud megtenni. Email-jében kérjük, tüntesse fel a résztvevők nevét, valamint a meglátogatni kívánt programokat.   
A kedvezményre jogosító karszalagok az Ódry Színpad közönségszervezésén vásárolhatók meg:

* Cím: 1088 Budapest, Vas u. 2/c
* Megközelíthetőség: 2-es metróval a Blaha Lujza tértől, valamint 5-ös, 7-es, 8-as, 110-es, 112-es és 178-as buszokkal az Uránia megállótól.
* Telefonszám: 06 1 338-4758, +36 30 442-8091
* Nyitvatartás: hétfőtől csütörtökig: 14-18 óráig, pénteken 12-16 óráig, valamint a színház előadásai kezdete előtt egy órával.

A kedvezményes áru karszalagok MÁK kártya vagy SINOSZ igazolvány felmutatása ellenében vásárolhatók meg. Az akadálymentes programokról bővebb információk az alábbi linken érhetők el. Tesztelés után úgy láttuk, a programfüzet bontása felolvasó programmal is elérhető.   
  
Az extravagáns esemény kapcsán az AKKU Egyesület munkatársával, Pethes Ágnes audionarrátorral beszélgettünk.   
Látás- és hallássérültek számára teszitek élvezhetőbbé a színházat. Hogyan kell ezt elképzelni?   
Pethes Ágnes: Látássérültek számára audionarrációval, hallássérültek számára speciális feliratozással és jelnyelvi tolmácsolással kísért előadásokat valósítunk meg. A narrációt talán a régi rádiós színházi közvetítésekhez hasonlíthatnám, ahol fojtott hangon egy hölgy időnként ilyesmiket mondott: balról bejön Hamlet, kezében koponya. A narrátor szakemberek egy előre megírt szövegkönyv alapján, fülmonitor segítségével, élőben közvetítik a legfontosabb vizuális elemeket és a hang alapján ki nem következtethető színpadi történéseket az érintett nézőknek. Az előadást megelőzően - a színház kapacitásának mértékében - a vendégek bejárhatják a színpadot, megtapinthatják a díszleteket, jelmezeket, kellékeket, és megismerkedhetnek a szereplőkkel is. Az élmény teljességét már egy hetekkel korábban az interneten ingyen elérhető úgynevezett előnarráció teszi még teljesebbé, amolyan hangos ajánló és leírás formájában. A hallássérültek számára speciális, a hanghatásokat és zenei betéteket is tartalmazó feliratokat készítünk, melyeket élőben kivetítünk. Emellett a siketek anyanyelvén, jelnyelven is közvetítünk darabokat tolmács szakemberek segítségével.   
Mire számíthatunk a Színházak Éjszakáján? Hiszen a program elég színes, ráadásul számos helyszínen zajlik.   
PÁ: Ez színházfüggő. A szervezők előzetes megkeresése után egy összetett szakmai tervet dolgoztunk ki a társulatok számára, amely alapján a saját stílusuk és szájízük szerint akár önállóan ís fel tudnak készülni az akadálymentesítésre. A programokat szakmailag is támogatjuk, kérés esetén narrációt, hangos térképeket és itallapokat készítünk, valamint jeltolmácsokat és kísérőket is biztosítunk a helyszíneken. A végleges menetrend még kidolgozás alatt áll, de már most látszik, hogy mindenki kreatívan és lelkesen áll ehhez az új, extra csavarhoz. Biztosak vagyunk benne, hogy nemcsak az érintettek, de a látó és halló szín¬házrajongók, valamint a társulatok is felejthetetlen élményekkel gazdagodnak majd az esemény folyamán.   
Mit kell tenni ahhoz, hogy valaki igénybe vehesse az akadálymentesítést?   
PÁ: Először is a MÁK kártyával rendelkezőknek érdemes a [szinhazakejszakaja@akkuegyesulet.hu](javascript:fm.eMailClicked.raise('szinhazakejszakaja@akkuegyesulet.hu');) címen regisztrálni, illetve az Ódry Színpad szervezésén megvásárolni a kedvezményes jegyeket. A hivatalos program megjelenése után pedig azonnal össze lehet állítani a személyre szabott „útvonaltervet”, hiszen minden esetben fel lesz tüntetve, hol és mikor lesz audionarráció és jelnyelvi tolmácsolás elérhető. Az AKKU Egyesület honlapján és a Facebook-oldalunkon is kiemelten foglalkozunk majd a szeptemberi eseménnyel.   
Amikor nem a Színházak Éjszakáját szervezitek, mivel foglalkoztok?   
PÁ: Alapvetően színházi akadálymentesítéssel, de különböző támogatásoknak hála szerencsére filmeket és kiállításokat is elérhetővé tudunk tenni az érintettek számára. A legalapvetőbb gesztusnak tartjuk, hogy egyenlő eséllyel bárki hozzáférhessen a kultúrához. Jelenleg építkezés folyik Magyarországon: mind a szakmai és anyagi hátteret, mind a befogadói attitűdöt ki kell alakítani. Izgalmas és felemelő dolog ebben részt venni, miközben rettentő sokat kapunk az érintettektől. Számunkra is gazdagabb lett a világ, amióta az akadályokat képező falak kezdenek leomlani.   
  
Forrás: Fidelio - Színházak éjszakája különszám

## d. Óbudai Piknik - IX. Civil és Nemzetiségi Nap

2016.szeptember 17.   
Az Óbudai Piknik, a kerületben működő civil szervezetek seregszemléje kitűnő kerete lehet az egymás felé nyitásnak, miközben igazán sokrétű hétvégi szabadidős programot is jelent. Színpadi előadások, különböző gyermek- és sportprogramok, főzőverseny, bemutatók, tánc és éneklés várja életkortól függetlenül a látogatókat.   
  
Békásmegyer-Ófalu:

* 10.00 Hivatalos megnyitó (az Év Civil Szervezete díj átadása, fogadás)
* 11.00 Baltazár Színház v11.30 Kincső Néptáncegyüttes v12.30 Juhász családi zenekar
* 13.00 Fabók Mancsi bábszínháza v13.30 Nagy Zsolt színháza kicsiknek v14.00 Mohay-Rodler Rita kiállításmegnyitója a Szent József Házban v15.00 A Széll Kulturális Egyesület és a Veres Péter Gimnázium táncosai, valamint a Téka Együttes
* 16.00 Helyi fellépők produkciói
* 17.00 Tárkány Művek koncert
* 19.00 Utcabál

Egész nap: ugrálóvár, vásár az Iskola utcában, a Schieszl vendéglő kínálata, egészségügyi szűrések a Szent Margit Rendelőintézet szervezésében, nyitott kertek (Ófalu kert, Tündérkert), a Gézengúz Alapítvány érzékenyítő akadálypályája és tanácsadás   
A rendezvény több helyszínen zajlik, a Gladiátor utcai családi pihenőpark és játszótértől Óbuda-Táborhegyen át Pünkösdfürdő – Duna-partig.   
Forrás: <http://kulturkozpont.hu/obudaipiknik/>

## e. Hétköznapi Angyalok Kerestetnek

Az Angyali.hu Alapítvány Hétköznapi Angyalok Nem Hétköznapi Tettei címmel alkotói pályázatot hirdet azzal a céllal, hogy az emberek körében létrejövő alkalmi vagy mindennapi jótetteket összegyűjtse. A beérkező alkotások bemutatásra kerülnek, következményeként a pozitív gondolkodás kerül előtérbe.   
A pályázat célja, hogy jó példák révén az emberek értékrendje pozitívan változzon.   
Tehetünk a társadalmi közöny ellen, mutass be te is egy jótettet.   
A pályázat tárgya: az alkotó mutassa be saját vagy egy másik személy (általa ismert barát, családtag, ismerős) egy nem mindennapi élethelyzetét / tettét. Odaadni egy éhezőnek az utolsó falatunkat, átkopogni és segíteni az egyedül élő idős szomszédnak vagy komfortzónából kilépni és másnak saját terhünkre jót tenni hősies dolog.   
A pályázat során a pályázó egy, a számára legemlékezetesebb (valóban megtörtént) jótett bemutatására kap lehetőséget.   
Az alkotói pályázaton grafikával (rajzzal, fotóval) és történeti leírással (esszével) is lehet indulni.   
A grafika kategóriában stílusbeli vagy egyéb megkötés nincs, a pályamunkát szkennelve, elektronikus formátumban (jpg vagy pdf formátumban) kell beküldeni. A grafika lehet festés, rajz, fotó. A történeti leírás formájában beküldött pályázat terjedelme maximum egy gépelt oldal lehet (kb. 1800 karakter, doc vagy txt elektronikus file formátumban). A történeti leírás kategória alkotása vers is lehet. Egyéb megkötés nincs.   
Korosztályok:

* 10 év alatti (gyermek),
* 10 és 18 év közötti (fiatal),
* 18 év feletti (felnőtt).

A pályázat benyújtásával egy időben a pályázó nevét, címét, életkorát, telefonszámát, iskolája elérhetőségét, a pályaműnek adott címet meg kell adni.   
  
Az elkészített pályázati anyagok beküldési határideje: 2016. október 31.   
Beküldési cím: [palyazat@angyali.hu](javascript:fm.eMailClicked.raise('palyazat@angyali.hu');)   
A pályázatot csatolt file-ként kell beküldeni.   
A pályázó adatait a beküldött e-mail kell tartalmazza.   
A beküldendő levél tárgyába be kell írni, hogy „Pályázat 2016”   
  
A pályázat eredményhirdetése: 2016. november 15.   
A pályázat kapcsán a zsűri által legjobbnak ítélt alkotások értékes díjazásban részesülnek.   
Az odaítélt díjak összértéke 600.000. Ft.   
Az alkotók a pályázattal kapcsolatban a teljes pályázati kiírásról,   
az eredményekről a [www.angyali.hu](http://www.angyali.hu) internetes oldalon tájékozódhatnak.   
Forrás: <http://angyali.hu/_kep/2016-angyali-hu-palyazat.pdf>

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.